Construcciones y Auxiliar de Ferrocarriles

Construcciones y Auxiliar de Ferrocarriles (կրճատ` CAF), իսպանական ընկերություն, որն աշխատում է մեքենաշինության բնագավառում։ Գլխավոր շտաբ-գրասենյակը գտնվում է Բեասայնում, իսկ կենտրոնական գրասենյակը` Մադրիդում։
CAF ընկերությունը համարվում է ռելսային շարժակազմեր արտադրող խոշորագույն ընկերություններից մեկը աշխարհում, թողարկում է գնացքներ մետրոպոլիտենի, երկաթուղու համար, տրամվայներ, ճեպընթաց գնացքներ։


== Պատմություն ==


=== Fábrica de Hierros San Martín ===
1860 թվականին Դոմինգո Գոթիան (Domingo Goitia), Մարտին Ուսաբիգան (Martín Usabiaga) և Խոսե Ֆրանսիսկո Արանը (José Francisco Aran) հիմնել են ընկերություն, որը զբաղվում էր թուջի մշակման մետալուրգիական գործընթացով և գլանների պատրաստմամբ։


=== La Maquinista Guipuzcoana ===
1892 թվականին Ֆրանսիսկո գոթիան` Դոմինգո Գոթիայի որդին ու ժառանգորդը, միավորվել է Marquis of Urquijo-ի հետ` հիմնելով La Maquinista Guipuzcoana (Գիպուսկոնի մեքենաներ) ընկերությունը, որի գործունեության ոլորտը դառնում է ռելսային շարժակազմերի արտադրությունը։
1898 թվականին գործարան է հիմնվում Բեասայնում և Գիպուսկոայում (ներկայումս այնտեղ են գտնվում գլխավոր գործարանն ու շտաբ-գրասենյակը։
1905 թվականին ընկերության անվանումը փոխվում է` Fábrica de Vagones de Beasain (FVB, Բեասայնի` վագոնների գործարան)։


=== Compañía Auxiliar de Ferrocarriles ===
1917 թվականին ձևավորվում է Compañía Auxiliar de Ferrocarriles (CAF) ընկերությունը (այս տարեթիվը համարվում է CAF-ի հիմնադրման տարեթիվը), որը մասնագիտացած էր բեռնատար վագոնների արտադրության մեջ։ Գործարանն ուներ 1.600 աշխատակից։
1940 թվականին քաղաքացիական պատերազմից հետո Իսպանիայի պահանջմունքները բավարարելու համար գործարան է բացվում Իրունում։
1954 թվականին ընկերությունը ստանում է Material Móvil y Construcciones (MMC) ընկերության նկատմամբ վերահսկողություն. այս գործարանը գտնվում էր Սարագոսայում և մասնագիտացված էր երկար ուղևորության գնացքների և մետրոյի վագոնների արտադրության մեջ։
1969 թվականին ընկերությունում բացվում է R&D բաժանմունքը, որպեսզի ամրապնդվեն ընկերության դիրքերը տեխնոլոգիաներում։


=== Construcciones y Auxiliar de Ferrocarriles ===
1971 թվականին CAF-ը (այդ պահին` Compañía Auxiliar de Ferrocarriles) ստանում է ժամանակակից կարգավիճակը։
1988-1994 թվականներին ընկերությունն անցնում է վերաձևավորման ու մոդեռնիզացման փուլ, իսկ 1990 թվականին TGV Atlantique-ի բազայով, բայց CAF-ի միջոցով մասնակցում է AVE արագընթաց գծի գնացքների պատրաստմանը։
1992 թվականից CAF-ն աշխատում է միջազգային շուկայի ընդարձակման հարցերով, սկսում են արտադրանքն արտահանել երկրից դուրս և ստեղծել տեխնիկական բազա դրա համար։ 1990-ական թվականների վերջերին ընկերությունը շահում է մի քանի կարևոր մրցույթներում` այդ թվում իրավունք ստանալով իր արտադրանքը արտահանել ԱՄՆ` Վաշինգտոն, Հիթրոու և Հոնկոնգ։


== Բաժնետերեր ==
Բաժնետոմսերի առքուվաճառքը անցկացվում է Մադրիդի ֆոնդային բիրժայում։
Ստորեև բերված աղյուսակում ներկայացված են գլխավոր բաժնետերերը, որոնք ունեն 3 %-ից ավել բաժնետոմսեր։


== Արտադրանք ==


=== Մետրոյի վագոններ ===


=== Տրամվայներ ===
Տրամվայների շարքը ներկայացված է Urbos ընտանիքով։ 2013 թվականի հուլիսի դրությամբ Urbos-ի երեք սերունդները ներկայացված են Իսպանիայի 22 քաղաքներում, Թուրքիայում, Բրազիլիայում, Սերբիայում, Հունգարիայում, Մեծ Բրիտանիայում, Ֆրանսիայում, Շվեդիայում, Թայվանում և ԱՄՆ-ում։


=== Թեթևռելսային համակարգեր ===


== Արագընթաց գնացքներ ==


== Գործարաններ ==


== Ծանոթագրություններ ==